_:naff45e48ae08415584a414eeceadd0aaxb0
<http://schema.org/articleBody>
" (Dagbladet): Celtic vant 5-1 mot erkerivalene Rangers i skotsk serie lørdag, men scener fra tribunen har fått Rangers-ledelsen til å reagere. Celtic-fans skal nemlig ha kastet «hengte sexdukker» med Rangers-skjerf rundt halsen ned fra den ene tribuneseksjonen. Bilder fra tribunen viser minst to dukker. Dette har fått Rangers' klubbledelse til å rase.Gjengitt i blant annet Guardian og skotske Daily Record krever klubben at det tas grep. «En syk og hatefull handling», skriver Rangers. - Klubbens direktører er fullt klar over den forferdelige handlingen rettet mot Rangers' supportere, skriver Rangers i en pressemelding og det er nå krav om at personene bak handlingen blir straffet. Det var Celtics nyinnkjøpte Moussa Dembélé som ga Brendan Rodgers seieren i managerens første Old Firm-kamp mot Rangers. Han scoret tre mål foran nærmere 60.000 tilskuere på Celtic Park Dette var det første møtet mellom klubbene i seriesammenheng siden 2012. Norske Kristoffer Ajer var ikke med i Celtic-troppen. "
<https://www.dagbladet.no/sport/klubben-raser-og-krever-svar-etter-bruk-av-hengte-sex-dukker/62728445>